作者：汪莘
词牌/韵律：沁园春

paragraphs: 家在柳塘，榜挂方壶，图挂黄山。
觉仙峰六六，满堂峭峻，仙溪六六，绕屋潺湲。
行到水穷，坐看云起，只在吾庐寻丈间。
非人世，但鹤飞深谷，猿啸高岩。
如今老疾蹒跚。
向画里嬉游卧里看。
甚花开花落，悄无人见，山南山北，谁似余闲。
住个庵儿，了些活计，月白风清人倚阑。
山中友，类先秦气貌，后晋衣冠。